b'\n_START_ARTICLE_\nArcheynsammakko\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nArcheynsammakko on pieni, noin 38 millimetrin kokoinen. Sammakko on y\xc3\xb6el\xc3\xa4in; suurimman ajan p\xc3\xa4iv\xc3\xa4st\xc3\xa4 ne ovat piilossa kosteissa koloissa kivien tai kaatuneiden puunrunkojen alla. Sammakot eiv\xc3\xa4t kurnuta ja niill\xc3\xa4 on py\xc3\xb6re\xc3\xa4t silm\xc3\xa4t.\n_START_SECTION_\nLevinneisyys\n_START_PARAGRAPH_\nSammakkoa tavataan kahdella alueella Pohjoissaarella. Elinymp\xc3\xa4rist\xc3\xb6n\xc3\xa4 toimii noin 400\xe2\x80\x931000 metrin korkeudessa olevat kosteat mets\xc3\xa4t.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nArcheynsammakko munii munat kosteisiin paikkoihin kivien tai kaatuneiden puunrunkojen alle. Urossammakko kantaa kuoriutuneita yksil\xc3\xb6it\xc3\xa4 sel\xc3\xa4ss\xc3\xa4\xc3\xa4n muutaman viikon ajan, kunnes poikasten muodonmuutos varsinaisiksi sammakoiksi on l\xc3\xa4hes t\xc3\xa4ydellinen.\n_START_SECTION_\nUhat ja suojelu\n_START_PARAGRAPH_\nBatrachochytrium dendrobatidis -sienitauti romahdutti luonnossa el\xc3\xa4v\xc3\xa4n sammakkokannan 2000-luvun vaihteen tienoilla. Aucklandin el\xc3\xa4intarhaan perustettiin kannan koon turvaamiseksi lajia varten lis\xc3\xa4\xc3\xa4ntymiskeskus, jonka tavoitteena on turvata sammakon s\xc3\xa4\xc3\xa4styminen sukupuutolta.'